III  VA FASK KENTA E PLOUGASTELL  Dam mignon, an Abad VIGOUROUX, beleg e Montroulez  En deiz a-raog, va moereb vad  Abred am hasas da gouskad,  Gand aon nam-bije n eur hoari  Saotret va ene o pehi.  Divunet pell a-barz an deiz,  Va halon a lamme em hreiz.  Gand hast da voned dam Zalver  Am gortoze war an aoter.  Teod lemm an den ne hell lared,  Pluenn ebed nhe-deus skrivet  Mezventi dudiuz an ene  Deuet da veza ti e Zoue.  Devez eüruz e peb doare.  Sklêrraet gand an heol a bare ;  Iliz Sant Pèr a yoa gwisket  Gand bleun en derhent kutuillet.  Em spered e chomo bepred  Ar houn euz an deiz benniget  Ma resevis dar wech kenta  Jezuz, ar mignon tenerra.  O devez kaer va Fask kenta,  Hep hini heñvel er bed-ma  Evidon chwi oe luhedenn  An deiz a bado da viken.  Tridal a ra gand levenez  Va halon pa  daolan evez  E prosesion ar Feunteun-Wenn,  En deiz-se skeduz ha laouen.  Tregerni a ree ar parkeier,  An hentchou don, ar prajeier,  Gand mouez nerzuz ar vugale,  6